《赠尹巽斋易数》
宋代·何梦桂

万有滋荄隐混蒙，谁开玄竅洩神工。
易经四圣羲周孔，数贯三天先后中。
执筴不须谈管辂，太玄休复问扬雄。
只今风起从何入，知得风来是巽翁。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。